recursal/SuperWikiNEXT-32B huggingface dataset:
**Øyfred Fuglevik** (**Fred Fuglevik** i USA) (født 26. mars 1900 på Fuglevik i Halse og Harkmark kommune, død 25. august 1964 i Øvrebø) var en norsk sjømann som i en periode i 1930-årene arbeidet som industri-, gruve- og jernbanearbeider i USA. Han ble etter hvert fagforeningsleder og -aktivist tilknyttet Industry Workers of the World (IWW).

Aktivitet i USA
---------------

I august 1931 var han en av lederne under en streik i forbindelse med byggingen av Hooverdemningen (Hoover Dam) på grensen mellom Nevada og Arizona. Arbeids- og boforholdene var farlige og dårlige. 96 mennesker døde under bygningsarbeidene. Blant annet var dagtemperaturen om sommeren opptil 60 grader C inne i avløpstunnelene. Forholdene førte til misnøye blant bygningsarbeiderne. Da ledelsen avslo et krav om å dele ut kaldt og rent drikkevann, utløste det streik. Arbeidsgiverne svarte med å sende inn folk bevæpnet med skytevåpen og klubber, og Fuglevik var en av lederne i IWW som ble angrepet med våpen. Resultatet var at samtlige av de 1200 arbeiderne fikk sparken. Fuglevik ble senere utvist fra USA, anklaget for ulovlig, kommunistisk virksomhet.

Aktivitet i Norge
-----------------

Fuglevik kom tilbake til Norge under siste verdenskrig etter flere år som sjømann i utenriksfart. Han ble ansatt på Falconbridge Fabrikker i Kristiansand. Senere arbeidet han som dykker på Kristiansand Mekaniske Verksted og som dykker og anleggsarbeider under byggingen av Tonstad kraftverk i Sirdal. Han fortsatte som aktivt medlem av Norges Kommunistiske Parti på Sørlandet etter sin hjemkomst og helt fram til sin død. Innsynsutvalget (opprettet etter Lund-kommisjonens rapport) har bekreftet at Fuglevik ble løpende registrert i Overvåkingspolitiets arkiv fra 8. mai 1945 til han døde 25. august 1964.

Familie
-------

Øyfred Fuglevik var sønn av læreren og lokalhistorikeren Lauritz Fuglevik. Han giftet seg i 1947 med Anna Torhild, født Moi. Sammen fikk de sønnene Leif Fuglevik (født 1948) og Tor Aslak Fuglevik (født 1950).

Kilder
------

Opplyst av Tor Fuglevik høsten 2012.

Referanser
----------

1. ↑  Michael Hiltzik:Colossus. The Turbulent, Thrilling Saga of the Building of Hoover Dam, 2010 ISBN 978-1-4165-3217-0, side 242
2. ↑  Brev datert 25.4.2006 fra Innsynsutvalget til Tor Fuglevik, sønn av Øyfred Fuglevik, som viser at faren hans ble overvåket av Overvåkningspolitiet.

Eksterne lenker
---------------

* Øyfred Fuglevik hos sjøhistorie.no
*Annen betydning: Se sveiser (fjøsrøkter)*
**Sveiser** er en yrkestittel for en som har bestått fagprøve og har fagbrev i sveisefaget.

Sveisere arbeider blant annet innen skipsbygging, oljeindustrivirksomhet og mekanisk industri. Hovedoppgavene til sveiseren er sammenføyning av detaljer, deler, moduler og/eller seksjoner formet av stålplater og andre metaller eller syntetiske og komposittmaterialer ved hjelp av skjøter og sømmer.

Sveisemetoder
-------------

Sveiseren må beherske et stort antall ulike sveisemetoder, først og fremst smeltesveising. Smeltesveising innebærer at deler smeltes sammen ved hjelp av varme skapt av elektrisitet eller gass uten press.

Den andre hovedtypen av sveisemetoder kalles pressveising, hvor press er nødvendig for å fullføre sammenføyningen.

De fleste metaller kan smeltesveises i dag. Smeltesveis brukes derfor på en rekke områder fra de minste eletronikkomponenter til de største stålkonstruksjonene. 

Omkring halvparten av verdens stålproduksjon går til sveisede konstruksjoner og produkter. 

En sveiser må ha god forståelse av tegninger, grundig matrialkunnskap, kjennskap til bruk av ulike maskiner for platebearbeiding samt til brenne- og sveiseutstyr.

Utdannelse
----------

Sveisefaget ble lagt under lov om fagopplæring i arbeidslivet i på begynnelsen av 1950-tallet. Utdanningen tar fire år.

* Grunnkurs mekaniske fag. Felles grunnkurs for alle mekaniske og elektromekaniske fag
* Videregående kurs I plate- og sveisefag eller tilsvarende
* Toårig lærekontrakt i sveisefaget

Videreutdannelse
----------------

En sveiser kan utdanne seg videre til sveiseinspektør eller europeisk sveiseinspektør

Eksterne lenker
---------------

* Utdanning.no sin yrkesbeskrivelse av sveiser
*Andre betydninger: Se sveiser (metall)*
**Sveiser** er en eldre yrkesbenevnelse for en mannlig fjøs-røkter. Sveiserens jobb var å ta vare på storfe og andre husdyr, og å utnytte melken, gjennom å konservere den på best mulig måte. Det gjorde de gjennom å yste ost, kinne smør og produsere andre melkeprodukter.

De første sveiserne kom til Norge fra Sveits på begynnelsen av 1800-tallet, noe som er årsaken til yrkestittelen *sveitser* som siden ble til «sveiser». I Sveits var dette et mannsyrke. Sveitserne bragte blant annet med seg kunnskapen om ysting av sveitserost, som her til lands trolig startet ved Tønsberg omkring 1815. Fra midten på 1800-tallet og framover ble det stadig mer og mer vanlig å ha en sveiser (om enn ikke fra Sveits) ansatt på større gårder som drev med melkeproduksjon. Yrkestittelen sveiser ble også brukt om mannlige fjøsrøktere uavhengig av meieriproduksjon. Utover på 1950- og 1960-tallet forsvant så de siste sveiserne fra norske fjøs, samtidig med at norske gårdsbruk fikk stadig færre ansatte ut over gårdbrukeren og hans kjernefamilie. 

Tradisjonelt var fjøsstell og melkestell kvinnearbeid, og den som hadde ansvar for dette arbeidet, på gården og setra, kaltes budeie. 

Sveiseren er skildret litterært av, blant andre, Kjell Aukrust og Alf Prøysen.

Se også
-------

* Budeie
* meierist
* Sveitserost

Referanser
----------

1. ↑  (no) sveiser\_-\_røkter i Store norske leksikon
2. ↑  Sveitserosten - i Norge siden 1815; tine.no
3. ↑  Slettan, Dagfinn (1978). *Dreng og taus i Verdal*. Universitetsforlaget. s. 86. ISBN 8200017168.
4. ↑  Erik Andreas Kjøs (2014). «Et år på en Løtengård». *Lautin*. Historielaget. s. 137.
5. ↑  Harsson, Margit (2000). *Stein : en storgård på Ringerike*. M. Harsson. s. 220. ISBN 8299548101.
6. ↑  Aukrust, Kjell (1998). *Simen, Bonden og Bror min*. [Oslo]: Cappelen. ISBN 8202176506.
7. ↑  Prøysen, Alf (1969). *Trost i taklampa*. Oslo: Tiden.

|  |  |
| --- | --- |
| Oppslagsverk/autoritetsdata | GND **·** GND **·** HDS
 |
Xu Guangqis gravmæle i Guangqiparken i Xujiahui i Shanghai.
Xujiahui
Grand Gateway-bygningen i Xujiahui
**Xujiahui** (forenklet kinesisk: 徐家汇; tradisjonell kinesisk: 徐家匯; pinyin: *Xújiāhuì*), også kjent under uttalen benyttet i shanghaidialekten som **Xigawe**, er en bydel i distriktet Xuhui i Shanghai i Folkerepublikken Kina.

Bakgrunn
--------

Xujiahui betyr «Xu-familiens eiendom ved elvemøtet». Med *Familien Xu* siktes det til familien til stormandarinen og storsekretæren Xu Guangqi (1562–1633), Kinas mest fremstående konvertitt til katolisismen. Det meste av det område som er kjent som Xujiahui var en gang fedrenehjemmet og markene til Xu Guangqi og hans familie. Xu Guangqi og hans etterkommere, ikke minst barnebarnet Candida Xu, donerte mye land til Den katolske kirke, blant annet tomten til Xujiahui-katedralen.

Xujiahui-katedralen.
Uttalen på den lokale variant av shanghainesisk kunne oppfattes som «zi-ga-wei». Dette ble på 1700-tallet og fremover gjengitt på engelsk som *Ziccawei* eller på fransk som *Zikawei* eller *Tsikavé*.

Jesuittenes misjonsarbeid
-------------------------

I tillegg til katedralen bygde misjonærene, nesten alle sammen franske jesuitter, også barnehjem, klostre, høyskoler, skoler, biblioteker og et stjerneobservatorium i Zikawei. Området ble en av høyborgene for katolisismen ikke bare i Kina, men i hele Øst-Asia. 

Xujiahui var administrativt del av den kinesiske del av Shanghai, men var lenge langt på vei kontrollert av den katolske kirke. Det var riktignok et stykke til Shanghais franske konsesjonsområde, men kontaktene dit var tette, og den franske innflytelsen sterk. Jesuittenes universitet Aurora lå inne i den franske konsesjon, og det universitetet hadde nær kontakt med miljøet rundt Xijiahui.

Det katolske Xujiahui fikk en abrupt knekk da det kinesiske kommunistparti seiret i 1949. Jesuittene måtte oppgi Shanghai og flyttet for det meste til Macao eller Manila.

Moderne bydel
-------------

Fra 1949 ble de fleste av de kirkelige institusjoner gjort om av myndighetene til fabrikker. Men det industrielle preg begynte å vike i 1990-årene; nå fremstår bydelen som et kommersielt sentrum.

|  |  |
| --- | --- |
| Oppslagsverk/autoritetsdata | VIAF **·** GND **·** GeoNames
 |
**Scheltopusik** er den største nålevende arten av stålormer. Navnet kommer av det russiske ordet желтопузик, «gulbuket».

Denne øglen kan bli opptil 135 cm lang, og av dette utgjør halen litt over halvparten. Den ser ut til å mangle lemmer, men ved kloakkåpningen finnes to rester av bakbein. Fargen er gul- eller rødbrun, med lysere, gul buk. Øynene har bevegelige øyelokk, og langs kroppssida går en langsgående hudfold. Denne arten er i motsetning til vår hjemlige stålorm eggleggende.

Scheltopusik
I motsetning til mange andre stålormer kaster scheltopusiken sjelden halen om den blir angrepet. I stedet hveser den, og kan også bite hardt.

Leveområder
-----------

Scheltopusiken holder til på tørre steder med vegetasjon, eller steiner, der den kan skjule seg. Den eter for det meste snegler, men kan også ta insekter, små pattedyr, firfisler og fugleegg. Selv blir den jaget av rovfugler, små rovpattedyr og slettsnok.

Utbredelsen strekker fra Istria i Kroatia, sørover langs Adriaterhavskysten til Albania og Hellas. Den finnes også på noen av de greske øyene, i Bulgaria og Kaukasus. Utenfor Europa går den sør til Israel, og øst til Tadsjikistan og Kirgisistan.

Slektninger
-----------

Hvis en ser bort fra den store kroppslengden, er det lite som skiller scheltopusiken fra glasslangene (*Ophisaurus*). Duméril & Bibron opprettet likevel den monotypiske slekten *Pseudopus* for arten i 1839. Boulenger flyttet scheltopusiken til *Ophisaurus* i 1885, og det er dette slektsnavnet som er vanligst i eldre litteratur. Genetiske studier i vår tid har vist at scheltopusiskens aller nærmeste slektning er stålormen, *Anguis fragilis*, og den er derfor nå tilbake i slekten *Pseudopus*.

Eksterne lenker
---------------

* (en) *Scheltopusik* i Global Biodiversity Information Facility Rediger på Wikidata

* (en) *Scheltopusik* hos Fauna Europaea Rediger på Wikidata

* (en) *Scheltopusik* hos Fossilworks Rediger på Wikidata

* (en) *Scheltopusik* hos Reptile Database Rediger på Wikidata

* (en) *Scheltopusik* hos ITIS Rediger på Wikidata

* (en) *Scheltopusik* hos NCBI Rediger på Wikidata

* (en) *Kategori:Pseudopus apodus* – bilder, video eller lyd på Wikimedia Commons Rediger på Wikidata

* (en) *Pseudopus apodus* – galleri av bilder, video eller lyd på Wikimedia Commons Rediger på Wikidata

* *Pseudopus apodus* – detaljert informasjon på Wikispecies Rediger på Wikidata
* The Sheltopusik: Natural History and Care
* Phillip Colla Natural History Photography

|  |  |
| --- | --- |
| Oppslagsverk/autoritetsdata | Store norske leksikon
 |
En VGA-kontakt (han)
**VGA** (*Video Graphics Array*) er en grafikkstandard for datamaskiner som først ble markedsført av IBM i 1987. VGA inngår i en familie sammen med tidligere grafikkstandarder som den til stor del er bakoverkompatibel med. VGA kan ses som en forbedring av sine forgjengere EGA (*Enhanced Graphics Adapter*) og CGA (*Color Graphics Adapter*). SVGA (SuperVGA) er en utvidelse av VGA, og er en standard fra VESA istedenfor IBM.

I dagligtale har det blitt vanlig å bruke betegnelsen VGA for enten den analoge grafikkstandarden, den 15-pinners skjermpluggen eller skjermkabelen, eller rett og slett selve oppløsningen 640x480. Denne oppløsningen er den minste fellesnevneren som støttes av stort sett alle dagens grafikkort, skjermer og operativsystemer. Det vil si at bilder kan vises på skjermen før datamaskinen blir konfigurert med drivere til skjermkortet. VGA-oppløsningen har også blitt populær på mobile enheter.

VGA har "array" istedenfor "adapter" i navnet fordi maskinvaren til å begynne med besto av en gate array-krets. Som det meste av IBMs maskinvare, ble også VGA kopiert av andre fabrikanter, og dette har medvirket til å gjøre den til en universell standard.

Noen av spesifikasjonene for VGA
* 256 KB videominne
* 16- og 256-fargers modus
* Fargepalett med 262144 vedier (seks bit for hver av rød, grønn og blå)
* Valgfri 25,175 MHz eller 28,322 MHz masterklokke
* Maksimum 800 horisontale piksler
* Maksimum 600 linjer
* Oppfriskningsrater opp til 70 Hz
* Grafiske moduser og tekstmoduser

Eksterne lenker
---------------

* VGA pinout and signals descriptions

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica
 |
***New Super Mario Bros.*** er et todimensjonalt plattformspill utviklet og utgitt av Nintendo til Nintendo DS. Det ble først utgitt i mai 2006 i Nord-Amerika og Japan, og i Europa den påfølgende måneden. I likhet med andre todimensjonale *Mario*-spill, følger *New Super Mario Bros.* Mario som skal redde prinsesse Peach fra Bowser, Bowser jr. og deres lakeier. Mario har tilgang til flere emner som hjelper ham å fullføre oppdraget, som en sopp som gjør ham større eller en stjerne som gjør ham usårbar. Spillet strekker seg over åtte verdener med til sammen 80 nivåer.

*New Super Mario Bros* var en kommersiell suksess og fikk positive omtaler. Det fikk gunstig omtale for forbedringene det introduserte til *Mario*-serien, men kritikk for enkeltheten og likheten med tidligere spill. Det har solgt 31 millioner kopier på verdensbasis, og er det mestselgende spillet til Nintendo DS. Spillets suksess har avlet frem en serie av oppfølgere til Wii, Nintendo 3DS, Wii U og Nintendo Switch.

Handling
--------

Et plutselig lyn slår ned i prinsesse Peach sitt slott. Mario løper for å undersøke, dukker Bowser Jr. opp, sniker seg på prinsessen bakfra, og kidnapper henne. Når Mario innser hva som egentlig har skjedd, skynder han seg tilbake, og forsøker å følge etter Bowser Jr. Mario må deretter reise gjennom åtte verdener for å følge etter Bowser Jr. og forsøker å redde den kidnappede prinsessen.

Mot slutten av den første verden trekker Bowser Jr. seg tilbake til et stort slott, hvor faren hans, Bowser, venter på Mario ved en bro som går over en stor grop fylt med lava. Mario må derfor aktivere en knapp bak Bowser, for at broen under Bowser skal kollapse, sånn at Bowser kan falle i lavaen.

Referanser
----------

1. ↑  «New Super Mario Wiki Guide». *IGN*. Besøkt 4. mars 2016.
2. ↑  «IR Information: Sales Data - Top Selling Title Sales Units - Nintendo DS Software». Nintendo. 30. juni 2019. Besøkt 11. august 2019.

Eksterne lenker
---------------

* (en) *New Super Mario Bros.* hos MobyGames Rediger på Wikidata

* (en) *New Super Mario Bros.* på Metacritic Rediger på Wikidata

* (en) *New Super Mario Bros.* på Internet Movie Database Rediger på Wikidata

* (en) *New Super Mario Bros.* på Behind The Voice Actors Rediger på Wikidata

* (en) *New Super Mario Bros.* hos Giant Bomb Rediger på Wikidata

* (en) *New Super Mario Bros.* hos Internet Game Database Rediger på Wikidata

* (en) *New Super Mario Bros.* hos GameSpot Rediger på Wikidata

* (en) *New Super Mario Bros.* hos IGN Rediger på Wikidata

* (en) *New Super Mario Bros.* hos VGMdb Rediger på Wikidata

* (en) *New Super Mario Bros.* hos GameFAQs Rediger på Wikidata

| * v
* d
* r
*Super Mario*-spill |
| --- |
| Konsoll | 
* *Super Mario Bros.*
* *The Lost Levels*
* *Bros. 2*
* *Bros. 3*
* *World*
* *World 2: Yoshi's Island*
* *64*
* *Sunshine*
* *Galaxy*
* *New Super Mario Bros. Wii*
* *Galaxy 2*
* *New Super Mario Bros. U*
* *3D World*
* *Maker*
* *Odyssey*
* *Maker 2*

 |  |
| Håndholdt | 
* *Land*
* *Land 2*
* *New Super Mario Bros.*
* *3D Land*
* *New Super Mario Bros. 2*
* *Run*

 |

|  |  |
| --- | --- |
| Oppslagsverk/autoritetsdata | BNF **·** BNF (data)
 |

Portal: Videospill
**VB Gruppen** er et norsk VVS-selskap. Selskapet har utspring i rørleggerkjeden VB (Varme & Bad) som ble startet av en gruppe rørleggere i 1998.

I 2023 ble konsernet VB Gruppen etablert. Selskapet er et landsdekkende konsern av og for rørleggere, uten finansielle eller industrielle investorer.

Etableringen av konsernet VB Gruppen var et svar på utviklingen i VVS-bransjen, hvor mer krevende rammebetingelser brakte frem konsolideringer og oppkjøp, blant annet fra internasjonale aktører.

Løsningen innebar at kjedemedlemmene i VB fikk mulighet til å selge egen virksomhet til VB, der betalingen skjedde i form av lånefinansierte kontanter og aksjer. Siden deler av oppgjøret skjedde i aksjer, fortsatte kjedemedlemmene å være eiere i konsernet VB Gruppen. Medlemmene som ikke ønsket å selge egen virksomhet til VB, fikk mulighet til å forbli i et kjedesamarbeid med VB gjennom et konsept kalt «VB Partner», eller gjennom et innkjøpssamarbeid kalt «VB Alliert»..

Det skandinaviske håndverkskonsernet Mestergruppen har også vært gjennom en lignende konsolideringsprosess.

Med alle oppkjøpte og tilknyttede kjedebedrifter, består VB Gruppen i 2023 av rundt 150 konsernavdelinger og bedrifter rundt om i landet, med totalt omtrent 3 milliarder kroner i omsetning og 1 900 ansatte.

VB Gruppen har større kontorer i Stavanger og Oslo.

Konsernsjef i VB Gruppen er Anders Almestad.

Referanser
----------

1. 1 2 3  «Finansavisen: Varme og Bad går fra kjede til konsern».
2. ↑  «Nemitek: Fra konkurrenter til samarbeidspartnere».
3. ↑  «Nemitek: Kommer til å se enda flere oppkjøp og sammenslåinger».
4. 1 2  «BDO: VB går fra kjede til konsern for å sikre vekst og lokal verdiskapning».
5. ↑  «Bygg.no: Varme og Bad blir konsern».
6. ↑  «Finansavisen: Mestergruppen går hardt inn i håndverksbransjen».
7. ↑  «Bygg.no: 50 rørleggerbedrifter etablerer rørleggerkonsern».
8. ↑  «VVS Forum: VB Gruppen har fått på plass konsernledelsen i det nye konsernet».

Eksterne lenker
---------------

* (no) Offisielt nettsted Rediger på Wikidata
En **Integrert digital-tv** (engelsk: *Integrated Digital Television*), forkortet **IDTV**, eller **iDTV**, er en flatskjerm-TV med en innebygd støtte for digitaliserte signaler som den kan dekode internt.

Avhengig av modell, kan IDTV-en ha en direkte tilgang til internett, være tilrettelagt for 3D eller ha en funksjon som gjør at man kan spole, ta opp eller sette programmer på pause (PVR-funksjon).

TV-produsenten Sony var det første som fikk godkjent flere av sine modeller for bruk i det digitale bakkenettet,  mens det i senere tid har kommet godkjente modeller fra de fleste store produsentene.

For å kunne benytte en IDTV må man ha en kortleser (CA-modul) og et programkort fra en TV-distributør som har tilrettelagt for IDTV, og skjermen må ha støtte for MPEG4.

Referanser
----------

1. 1 2  Teknofils artikkel 17. 07.2011 (Ole Henrik Johansen): Slik kvitter du deg med dekoderen. Besøkt 21. oktober 2012.
2. ↑  RiksTV: IDTV Arkivert 25. november 2012 hos Wayback Machine.. Besøkt 21. oktober 2012.
3. ↑  Aftenpostens artikkel 15.01.2008 (Geir Amundsen): Boksfritt digital-TV. Besøkt 21. oktober 2012.
4. ↑  Canal Digital: IDTV Arkivert 27. november 2010 hos Wayback Machine.. Besøkt 21. oktober 2012.

Se også
-------

* DVB
* MPEG
**IEEE 802.1X** er en IEEE-standard for portbasert Network Access Control (PNAC). Det er en del av IEEE 802.1 gruppen med nettverksprotokoller. Det gir en autentiseringsmekanisme til enheter koblet til et LAN eller WLAN.

IEEE 802.1X definerer innkapsling av Extensible Authentication Protocol (EAP) over IEEE 802 som er kjent som «EAP over LAN» eller EAPOL. EAPOL ble opprinnelig utviklet for IEEE 802.3 Ethernet i 802.1X-2001, men ble tilpasset for å passe andre IEEE 802 LAN teknologier som IEEE 802.11 trådløs og Fiber Distributed data Interface (ISO 9314-2) i 802.1X-2004. EAPOL protokollen ble også modifisert for bruk med IEEE 802.1AE («MACsec») og IEEE 802.1AR (Secure Device Identity, DevID) i 802.1X-2010 til å støtte tjenesten identifisering og valgfri punkt til punkt kryptering over den lokale LAN segmentet.


| * v
* d
* r
IEEE-standarder |
| --- |
| Current | 
* 488
* 754
* Revision
* 829
* 830
* 1003
* 1014-1987
* 1016
* 1076
* 1149.1
* 1164
* 1219
* 1233
* 1275
* 1278
* 1284
* 1355
* 1364
* 1394
* 1451
* 1471
* 1516
* 1541-2002
* 1547
* 1584
* 1588
* 1596
* 1603
* 1613
* 1667
* 1675
* 1685
* 1801
* 1900
* 1901
* 1902
* 11073
* 12207

 |
| 802 series | 

|  |  |
| --- | --- |
| 802.1 | 
* p
* Q
* Qat
* Qay
* X
* ad
* AE
* ag
* ah
* ak
* aq

 |
| 802.11 | 
* a
* b
* d
* e
* f
* g
* h
* i
* j
* k
* n
* p
* r
* s
* u
* v
* w
* y
* ac
* ad

 |

* .2
* .3
* .4
* .5
* .6
* .7
* .8
* .9
* .10
* .12
* .15
* .15.4
* .15.4a
* .16
* .18
* .20
* .21
* .22
 |
| Proposed | 
* P1363
* P1619
* P1823
* P2030

 |
| Superseded | 
* 754-1985
* 854-1987

 |
| 
* *Se også*: Institute of Electrical and Electronics Engineers

 |



|  |  |
| --- | --- |
| Oppslagsverk/autoritetsdata | GND
 |
**Herman Ruge** (født 1. juni 1928 i Oslo, død 18. april 2019) var en norsk informatiker og pedagog, kjent for sine tidlige bidrag til bruk av IT i pedagogikk.

Som ung var han praktikant på Myrens Verksted. Etter utdanning innen fysikk ble han tilsatt ved Sentralinstitutt for industriell forskning der han blant annet utviklet programvare for stemmegivning til landets første egenutviklede datamaskin NUSSE. Ruge ble lektor i kybernetikk ved Fysisk Institutt, Universitetet i Oslo (1967), og virket samtidig som lektor for Forsøksgymnaset (1967–1998). Der lagde han det første kurs i databehandling for videregående skole, et kurs som benyttet en egenutviklet logikksimulator «Benjamin» og egenskrevet litteratur.

Han var sønn av pedagogen Herman Ruge (1883–1976) og var lokalpolitiker for SV. Han var gift med forsker og fredsaktivist Mari Holmboe Ruge.

Referanser
----------

1. ↑   Aftenposten[Hentet fra Wikidata]
2. ↑  Thorvaldsen, Steinar og Jan Wibe: "The Birth of It in Upper Secondary Education in Norway" i Sølvberg, Arne, Janis Bubenko og John Impagliazzo (red.): History of Nordic computing. IFIP WG9.7 – First Working Conference on the History of Nordic Computing (HiNC1), June 16-18, 2003, Trondheim, Norway. New York, Springer, 2005.

|  |  |
| --- | --- |
| Oppslagsverk/autoritetsdata | BIBSYS **·** VIAF
 |
***The Off-Shore Pirate*** er en amerikansk stumfilm fra 1921, regissert av Dallas Fitzgerald.

Handling
--------

Den velstående Ardita Farnam blir kidnappet av to kjeltringer og blir reddet av Nevkova, en russer på jakt etter en passende kone. Ardita forelsker seg i ham, mot sin onkels ønsker. Når onkel John foreslår en reise på en lystbåt for å besøke oberst Moreland og sønnen hans, Toby, nekter Ardita å være med. Men når en gruppe fremmed tar kontroll over lystbåten, forsøker Ardita å gripe inn.

Snart oppdager imidlertid Ardita at det hele bare var et komplott planlagt av onkelen hennes for å redde henne fra russeren. Ettersom Toby Moreland snart viser seg å være langt mer etter hennes smak, er Ardita fornøyd med denne situasjonen.

Skuespillere
------------

* Viola Dana som Ardita Farnam
* Jack Mulhall som Toby Moreland
* Edward Jobson som John Farnam
* Edward Cecil som Ivan Nevkova

Referanser
----------

1. ↑  «Silent Era : Progressive Silent Film List». *www.silentera.com*. Besøkt 6. juni 2023.
2. ↑  «AFI|Catalog». *catalog.afi.com*. Besøkt 6. juni 2023.

Eksterne lenker
---------------

* (en) *The Off-Shore Pirate* på Internet Movie Database Rediger på Wikidata

* (en) *The Off-Shore Pirate* på AllMovie Rediger på Wikidata
**Anton Wilhelm Wiehe** (født 10. februar 1858  i Christiania, nåværende Oslo, død 18. august 1916 i København) var en norskfødt dansk skuespiller. Han var sønn av kongelig skuespiller Wilhelm Anton Wiehe og skuespilleren Ida Florentine Adami. Grunnen til at Wilhelm Wiehe ble født i Norge var at faren hadde et engasjement ved Christiania Theater i ni sesonger 1851-1860.
To av onklene, Michael og Johan Wiehe, var også skuespillere. De var dattersønner til den norskfødte danske skuespilleren Michael Rosing.

Wilhelm Wiehe ble skuespiller mot farens vilje og kjempet forgjeves hele livet med å leve opp til slektsforbildene på teaterscenen. Han startet sin karriere på Det Kongelige Teater i København 6. oktober 1875 som *Brok* i *Lygtemænd* og spilte i farens avskjedsforestiling *Einar Tambeskjelvar* i *Håkon Jarl*. Senere var Wiehe engasjert i de danske provinsene og ved privatteatre i København, slik som Dagmarteatret og sist ved Casino.

Han gjestet norske Centralteatret i november-desember 1898 sammen med Augusta Blad.

I likhet med sin far måtte Wiehe avslutte sin karriere kun 53 år gammel på grunn av sviktende hukommelse. Hans siste opptreden var i *Sigurd Jorsalfar* 22. november 1911.

Ekteskap
--------

Wilhelm Wiehe giftet seg første gang med ballettdanseren Marie Charlotte Hansen (senere Wiehe-Berény) 5. juni 1889. Ekteskapet ble oppløst i 1899.

Han giftet seg 1. desember 1899 med skuespilleren Augusta Blad. Ekteskapet ble oppløst i 1904.

Filmografi
----------

| År | Originaltittel | Nasjonalitet | Regissør | Rollenavn |
| --- | --- | --- | --- | --- |
| 1911 | *Den farlige Leg* | Danmark | Alfred Lind | Overlærer Gram |

Referanser
----------

1. 1 2 3 4 5 6  «Wilhelm Wiehe». www.danskefilm.dk. Besøkt 17. april 2016.
2. 1 2 3  «Wilhelm Wiehe». *Gyldendal - Den Store Danske*. Besøkt 17. juni 2016.
3. ↑  «Michael Rosing». *Gyldendal - Den Store Danske*. Besøkt 17. juni 2016.
4. ↑  «Charlotte Wiehe-Berény». *Gyldendal - Den Store Danske*. Besøkt 17. juni 2016.
5. ↑  «Den farlige Leg». *Filmdatabasen*. Det Danske Filminstitut. Besøkt 17. juni 2016.

Eksterne lenker
---------------

* (en) Wilhelm Wiehe på Internet Movie Database Rediger på Wikidata

* (da) Wilhelm Wiehe på Filmdatabasen Rediger på Wikidata

* (da) Wilhelm Wiehe på danskefilm.dk Rediger på Wikidata

* (da) Wilhelm Wiehe på danskfilmogtv.dk Rediger på Wikidata

  


|  |  |
| --- | --- |
| Oppslagsverk/autoritetsdata | Dansk biografisk leksikon **·** Geni
 |
**Herman Nyberg** (født 22. februar 1880 død 6. juli 1968) var en svensk seiler som deltok i OL 1912 i Stockholm. 

Nyberg ble olympisk mester med den svenske båten *Kitty* som vant 10-metersklassen. Mannskapet besto av Nyberg, Harald Wallin, Filip Ericsson, Harry Rosenswärd, Carl Hellström, Paul Isberg, Erik Wallerius og Humbert Lunden. Det var fire båter i 10-metersklassen, to svenske, en finsk og en russisk. *Kitty* vant begge seilasene som ble avviklet 20. og 21. juli utenfor kysten ved Nynäshamn. Sammenlagt kom den finske båten *Nina* på andreplass og den russiske *Gallia II* tok bronse.

OL-medaljer
-----------

* Gull 1912 Sveriges flagg Stockholm - **Gull** i seiling, klasse 10 meter Sveriges flagg Sverige

Referanser
----------

1. 1 2   sok.se[Hentet fra Wikidata]

Eksterne lenker
---------------

* (en) Herman Nyberg – Olympedia Rediger på Wikidata

* (en) Herman Nyberg – Sports-Reference (OL-resultater – arkivert) Rediger på Wikidata

* (en) Herman Nyberg – databaseOlympics.com (arkivert) Rediger på Wikidata

* (sv) Herman Nyberg – Sveriges olympiske komité Rediger på Wikidata
*«IFA» er en forkortelse som kan ha flere betydninger*
IFA lakrispastiller, oppkalt etter operasangeren Ivar F. Andresen, kom på markedet i 1930. Nidar produserer i dag flere smaksvarianter, som disse utstilt i en Extra-butikk i Bergen 2017.
**IFA** er en salt lakrispastill produsert av Nidar.

Historie
--------

IFA ble første gang lansert i 1930 av sjokoladeprodusenten ASOLA (AS O. Larsen) og fikk sitt navn etter initialene til operasangeren Ivar F. Andresen. I 1968 overtok Kiellands dropsfabrikk salget av IFA, og etter at denne fabrikken ble kjøpt i 1975 er det Nidar som står for produksjonen. 

Den første utgaven av pastillen var søt lakris, den nåværende versjonen med saltlakris ble ikke lansert før på slutten av 1950-tallet. Fremdeles står Ivar F. Andresens anbefaling å lese bak på pakken:

«*Blandt dens fornemste egenskaper er først og fremst den, at den forebygger tørrhet i hals og svelg. Jeg kan paa det varmeste anbefale denne pastill til sangere, talere, røkere og sportsmenn. Dresden N. 5-11-30*»

IFA ble blant annet brukt som sponsor for åpningen av Den Norske Opera i 2008.

Varianter
---------

I september 2006 ble det lansert en ny, stor, sukkerfri IFA-pastill. Store IFA kommer i tre smaker: søt lakris, pepper-lakris og jordbær-lakris.
I september 2008 ble også Store IFA med appelsinsmak lansert. Pepper-versjonen har siden gått ut av produksjon. 

I april 2012 ble det lansert en IFA-variant med eukalyptussmak, som heter "Euka-Lakris"

Eksterne lenker
---------------

* Om IFA på Nidars hjemmesider
***The On-the-Square Girl*** er en amerikansk stumfilm fra 1917, regissert av George Fitzmaurice.

Handling
--------

For å sende den syke, gamle moren sin til et sanatorium i nord, tar Anne Blair, en modell, imot penger fra den velstående Thomas Brockton. Han forsøker også å forføre Anne, men hun motstår ham. Under en konfrontasjon mellom dem knivstikker hun Brockton, før hun flykter nordover for å unngå arrestasjon. Men der oppdager Anne at moren hennes allerede er død.

Overveldet av sorg vandrer Anne blindt inn i den iskalde og øde villmarken. Men Richard Steel, en portrett-maler, redder henne og han blir snart forelsket i henne. Men gjennom en rekke brev oppdager Anne at Brockton faktisk er den biologiske faren hennes.

Skuespillere
------------

* Mollie King som Anne Blair
* L. Rogers Lytton som Thomas Brockton
* Aimee Dalmores som Inez Brockton
* Donald Hall som Richard Steel
* Ernest Lawford som Renee
* Richard Tucker som en skuespillere

Referanser
----------

1. ↑  THE ON-THE-SQUARE GIRL

Eksterne lenker
---------------

* (en) *The On-the-Square Girl* på Internet Movie Database Rediger på Wikidata
**Wilhelm Ove Malling Wettergreen** (født 3. april 1881 i Stavanger, død 18. november 1925 i Bergen) var en norsk fotballspiller. Han spilte på Grane fra Nordstrand og var også premiert i skirenn. I 1897 var han med på det kombinerte Grane/Spring-laget som slo Örgryte i Göteborg i den første kampen et norsk lag spilte utenlands. I 1902 spilte Wettergreen senterhalf på Granes vinnerlag i turneringen som senere er blitt kjent som det første norgesmesterskapet i fotball. Broren Emil var også med på laget. I den tilsvarende turneringen i 1903 tapte Wettergreen og Grane finalen mot Odd.

I likhet med flere andre Grane-medlemmer gikk Wettergreen over til Mercantile, og i 1907 var han formann i sin nye klubb.

Familie
-------

Han var gift med den i Hamburg fødte Sigrid Fernanda Clara Buck (født 1883), som var etterkommer av eidsvollsmannen Jens Stub. De fikk sønnene Reidar Emil (født 1907) og Wilhelm (født 1911). I 1917 giftet han seg med Sara Schreuder (1892–1978). Wilhelm døde i Bergen i 1925.

Referanser
----------

1. ↑  «Oslo Skiklubs Skirend». Aftenposten. 8. februar 1901.
2. ↑  Espen Andersen (2007). *Det store gjennombruddet. Norsk fotballs kulturhistorie 1885-1925*. Oslo. s. 83.
3. ↑  «1902 season». iffhs.de. Besøkt 14. september 2013.
4. ↑  Peder Chr. Andersen (1933). *Oslo Fotballkrets gjennem 25 år*. Oslo. s. 38.
5. 1 2  Slegten Bucks Stamtavle / Fra aar 1500 til 1880 samlet ved Fredrik Bing Buck. Fra 1880 til nutiden samlet ved Frk. Anna Johanne Amundsen og Margot Morris Stange." fra archive.org.
6. ↑  Sigrid Buck hos eidsvollsmenn.no.
7. ↑  Dette ifølge en slektsdatabase om familien Malling.

|  |  |
| --- | --- |
| Oppslagsverk/autoritetsdata | Historisk befolkningsregister
 |
**Keiser Zhāo av Hàn** (tradisjonell kinesisk: 漢昭帝; forenklet kinesisk: 汉昭帝; hanyu pinyin: *Hàn Jǐngdì*; født 94 f.Kr. død 74 f.Kr.), født **Liú Fúlíng** (劉弗陵), posthumt navn **Zhōngzhōng** (中宗), var den åttende keiseren av det tidlige kinesiske Han-dynastiet, kjent som det Det vestlige Han-dynasti, fra 87 til 74 f.Kr. Han var den yngste sønnen til den tidligere keiseren Han Wudi. Da Fúlíng ble født, var keiser Wu allerede 62 år gammel. Da Wudi døde i 87, besteg Fúlíng tronen som keiser Zhāo bare åtte år gammel, mens Huo Guang tjente som regent. 

I keiser Wus lange regjeringstid hadde Hàn-dynastiet blitt utvidet i alle retninger, men på grunn av konstant krigføring ble rikets ressurser brukt opp.[] Keiser Zhāo, under påvirkning fra Huo Guang, tok initiativet til å senke skattene og regjeringens utgifter, og på grunn av dette fikk folket bedre levekår og riket opplevde en fredsperiode.[]

Keiser Zhāo kom til å dø i 74, bare tjue år gammel.

Æranavn
-------

* Shĭyúan 始元 (86–80)
* Yúanfèng 元鳳 (80–75)
* Yúanpíng 元平 (74)

Referanser
----------

1. 1 2   China Biographical Database[Hentet fra Wikidata]

Litteratur
----------

* Josef Guter: *Lexikon zur Geschichte Chinas. Sieben Jahrtausende im Überblick.* Marix-Verlag, Wiesbaden 2004, ISBN 3-937715-40-1.


|  |  |  |
| --- | --- | --- |
| Forgjenger:**Han Wudi** | **漢朝皇帝Keiser av Hàn**(87 f.Kr.–74 f.Kr.)(Regent:Huo Guang (87-74)Jin Midi (87-86)Shangguan Jie (87-80) | Etterfølger:**Changyi Wang He** |

|  |  |
| --- | --- |
| Oppslagsverk/autoritetsdata | Encyclopædia Britannica
 |
**Han Sun-hee** (født 9. juni 1973), sørkoreansk håndballspiller som deltok i de olympiske leker 1992 i Barcelona og 1996 i Atlanta.

Sun-hee ble olympisk mester i håndball under Sommer-OL 1992 i Barcelona. Hun var med på det sørkoreanske laget som vant håndballturneringen for damer foran Norge og SUS.

Det var åtte lag som deltok i håndballturneringen for damer, to grupper med fire lag der de to beste i hver gruppe gikk videre til semifinale. Sør-Korea vant sin gruppe foran Norge etter ha vunnet to kamper og spilt en uavgjort. De vant semifinalen mot Tyskland med 26-25 og i finalen, som ble spilt 8. august 1992, beseiret de Norge med 28-21.

OL-medaljer
-----------

* Gull 1992 Spanias flagg Barcelona - **Gull** i håndball, damer Sør-Koreas flagg Sør-Korea
* Sølv 1996 USAs flagg Atlanta - Sølv i håndball, damer Sør-Koreas flagg Sør-Korea

Eksterne lenker
---------------

* (en) Han Sun-hee – Olympedia Rediger på Wikidata

* (en) Han Sun-hee – Sports-Reference (OL-resultater – arkivert) Rediger på Wikidata

* (en) Han Sun-hee – databaseOlympics.com (arkivert) Rediger på Wikidata

* (en) Han Sun-hee – Det europeiske håndballforbundet (EHF) Rediger på Wikidata

Portal: Korea
**Herman Peter Vogt Krefting** (født 14. mai 1784, død 8. desember 1863) var en norsk jurist, sorenskriver og stortingsrepresentant. Han var født i København som sønn av eieren av Falkensten i Horten, Peter Vogt Krefting og Christine Sofie Karre.
Krefting studerte jus og ble cand. jur. i 1807. Han fikk en stilling som sakfører og konstituert sorenskriver dels i Aker og dels i Moss, hvor han var i tilsammen 11 år. I tillegg var han overrettsprokurator i Christiania fra 1814. Fra samme år ble han justissekretær i Trondhjems stiftsoverrett hvor han var inntil han ble varig permittert med pensjon på grunn av sykdom i 1828. De siste 25 årene han levde bodde han hos datteren i Fredrikstad.

Han var gift med Sofie Cathrine Kirchoff, datter av prost Andreas Nicolay Kirchoff og Johanne Tornquist.

Krefting var medlem av det overordentlige Storting i 1814 hvor han representerte Moss.

Referanser
----------

1. 1 2   Stortinget og statsraadet: 1814–1914. B. 1 D. 1 : Biografier A-K, side(r) 508[Hentet fra Wikidata]

Kilder
------

* Tallak Lindstøl: Stortinget og Statsraadet, 1814-1914. B. 1 D. 1 : Biografier A-K, digital utgave side 508
* Biografisk informasjon om Herman Peter Vogt Krefting , NSD Norsk senter for forskningsdatas politikerarkiv (nedlagt)

Eksterne lenker
---------------

* (no) Herman Peter Vogt Krefting hos Norsk senter for forskningsdata politikerarkiv (nedlagt) Rediger på Wikidata

|  |  |
| --- | --- |
| Oppslagsverk/autoritetsdata | BIBSYS **·** Geni **·** VIAF
 |
**Han Shaogong** (kinesisk: 韓少功; pinyin: *Hán Shàogōng*, født 1. januar 1953 i Changsha i provinsen Hunan i Folkerepublikken Kina) er en kinesisk forfatter.

Liv og virke
------------

Han tar i sine verker ofte utgangspunkt i tradisjonell kinesisk kultur, men er også influert av vestlig litteratur som Franz Kafka og magisk realisme. Hans fremste verk er *Maqiao Cidian* (马桥词典; *Mǎqiáo Cídiǎn*, «Maqiao-ordboken»), og handler om noen ungdommer som under kulturrevolusjonen sendes ut på landsbygden.

Han har også oversatt vestlig litteratur til kinesisk, som i 1987: Milan Kunderas *Tilværelsens uutholdelige letthet*.

Oversettelse på svensk
----------------------

* *Maqiao*, 2009, oversatt av Anna Gustafsson Chen

Referanser
----------

1. ↑   Internet Speculative Fiction Database, ISFDB forfatter-ID 222975, besøkt 9. oktober 2017[Hentet fra Wikidata]

Eksterne lenker
---------------

* Världslitteratur.se

|  |  |
| --- | --- |
| Oppslagsverk/autoritetsdata | Store norske leksikon **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** BNE **·** CiNii
 |
**Keiser Qiánshǎo av Hàn** (tradisjonell kinesisk: 漢前少帝; forenklet kinesisk: 汉前少帝; hanyu pinyin: *Hàn Qiánshǎodì*; død 184 f.Kr.), født **Liú Gōng** (劉恭), var den tredje keiseren av det tidlige kinesiske Han-dynastiet, kjent som det Det vestlige Han-dynasti, fra 188 til 184 f.Kr. Han var sannsynligvis den eldste sønnen til Han Huidi, og mora hans var sannsynligvis en konkubine, selv om dette ikke er sikkert, men han ble adoptert av Keiser Huis kone, keiserinne Zhang Yan.[] Etter anmodning fra Liú Gōngs farmor, enkekeiserinne Lü Zhi, fikk keiserinne Zhang drept Liú Gōngs egentlige mor. 

Man vet veldig lite om keiser Qiánshǎos liv og personlighet; bare et par viktige hendelser i hans liv ble dokumentert, men man vet ikke engang hvilket år han ble født.[] I 188 døde hans far, keiser Hui, og som utnevnt kronprins besteg så Qiánshǎo tronen. Han hadde derimot liten makt, siden storenkekeiserinne Lü offentlig behandlet alle regjeringssakene.[]

En gang før 184 fant keiser Qiánshǎo ut at han ikke egentlig var enkekeiserinne Zhangs sønn og at hans mor hadde blitt myrdet. Han begikk så det feiltrinn å bemerke at enkekeiserinne Zhang skulle få igjen for dette da han ble voksen.[] Da storenkekeiserinne Lü hørte om dette, fikk hun ham hemmelig innestengt i palasset og annonserte at han var alvorlig syk og ikke kunne ta imot besøkende.[] Selv da tiden gikk fortsatte hun å hevde han var syk og ute av stand til å regjere, og at han led av en psykose.[] Hun foreslo så at han skulle bli avsatt og erstattet. Embetsmennene sa seg enige, og han ble avsatt og drept. Han ble etterfulgt av sin bror Liu Yi, som skiftet navn til Liu Hong. 

Siden keiser Qiánshǎo ble regnet for å være en marionetthersker under enkekeiserinne Lü, har han ofte blitt utelatt fra de offisielle listene over Hàn-keisere.[]

Referanser
----------

1. ↑   China Biographical Database[Hentet fra Wikidata]

Litteratur
----------

* Josef Guter: *Lexikon zur Geschichte Chinas. Sieben Jahrtausende im Überblick.* Marix-Verlag, Wiesbaden 2004, ISBN 3-937715-40-1.


|  |  |  |
| --- | --- | --- |
| Forgjenger:**Han Huidi** | **漢朝皇帝Keiser av Hàn**(188 f.Kr.–184 f.Kr.)(Regent:Enkekeiserinne Lü Zhi) | Etterfølger:**Han Houshaodi** |
**Matthew Cox** (født 9. juni 1998) er en snøbrettkjører fra Australia. Han deltok i slopestyle under Vinter-OL 2022 i Beijing, der han kom på 26.-plass.

Idrettskarriere
---------------

Cox ble australsk juniormester i halfpipe i 2015, og han fikk bronse i slopestyle. Under VM i snøbrett 2019 kom han på 24.-plass i slopestyle, og under VM i freestyle og snøbrett 2021 kom han på 32.-plass i slopestyle og tiendeplass i big air.

Han kom på 36.-plass sammenlagt i verdenscupen i 2019/20, og på 85.-plass i sesongen 2020/21. I Australia og New Zealand Cup i snøbrett kom han på ellevteplass i halfpipe i 2016, han vant slopestylecupen i 2017. I Australia og New Zealand cup 2019 kom han på femteplass i slopestylecupen og sjetteplass i big air, og i Australia og New Zealand cup 2020 kom han på 27.-plass i big air og 55.-plass i slopestyle, og endte på 85.-plass totalt i Park & Pipe.

Under Vinter-OL 2022 kom han på 26.-plass i slopestyle.

Referanser
----------

1. 1 2  Olympics.com - *Matthew Cox* Arkivert 7. februar 2022 hos Wayback Machine. besøkt 7. februar 2022.
2. ↑  FIS - *Matthew Cox - Results*, besøkt 7. februar 2022.
3. ↑  FIS - *Cup standings - Australia New Zealand cup 2017*, besøkt 7. februar 2022.
4. ↑  FIS - *Cup standings - Australia New Zealand cup 2018*, besøkt 7. februar 2022.
5. ↑  FIS - *Cup standings - Australia New Zealand cup 2020*, besøkt 7. februar 2022.
6. ↑  FIS - *Cup standings - Australia New Zealand cup 2021*, besøkt 7. februar 2022.

Eksterne lenker
---------------

* (en) Matthew Cox – Olympedia Rediger på Wikidata
**Andrew Hall Cutler** (født 29. november 1956, død 29. juli 2017 i Seattle i delstaten Washington i USA ) var en amerikansk kjemiingeniør, forfatter og alternativ behandler. Han tok doktorgrad i kjemi ved Universitetet i Princeton.

Cutler har rundt 40 vitenskapelige publikasjoner innen kjemiske prosesser. Han var som forsker tilknyttet Universitetet i Arizona, og for en periode også California Space Institute. Han har blant annet arbeidet med problemstillinger knyttet til drivstoff til romfartøyer.

Mot slutten av sin vitenskapelige karriere fokuserte Cutler også på helserelaterte spørsmål. Han mente at kvikksølvforgiftning var årsaken til en lang rekke sykdommer og lidelser, herunder autisme, schizofreni, fibromyalgi og Parkinsons sykdom. Han mente selv å ha blitt utsatt for en slik kvikksølvforgiftning. De viktigste kildene av kvikksølv til menneskekroppen hevdet han var tannfyllinger av amalgam og vaksiner, og mente forgiftning kan påvises ved hårprøver. Han utviklet sin egen variant av kelatterapi som han kalte Cutler-protokollen og som angivelig skulle rense kroppen for tungmetaller som kvikksølv.

Det finnes ikke vitenskapelig støtte for at kvikksølveksponering fra amalgam og vaksiner har noen sammenheng med de sykdommer som Cutler hevdet. Heller ikke er det dokumentert effekt av kelatterapi mot noen disse sykdommene.

Han døde 29. juli 2017 i Seattle, formodentlig av hjerteslag.

Bibliografi
-----------

* Amalgam Illness: Diagnosis and Treatment, Eget forlag, 1999, ISBN 9780967616803
* Hair Test Interpretation: Finding Hidden Toxicities, Eget forlag, 2004, ISBN 9780967616810

Referanser
----------

1. ↑  «Certificate of Death» (PDF).
2. 1 2  «Hair Test Interpretation: Finding Hidden Toxicities». GoodReads.
3. ↑  «Andrew Hall Cutler's research while affiliated with The University of Arizona and other places». ResearchGate.
4. ↑  Cutler, Andrew Hall: Amalgam Illness: Diagnosis and Treatment
5. ↑  Review of Trace Amounts – bad science and conspiracies Sceptical Raptor
6. ↑  Using the Andy Cutler Protocol to Address Mercury Poisoning Weston A. Price
7. ↑  Kelat-terapi Arkivert 3. juni 2018 hos Wayback Machine. Nasjonalt forskningssenter innen komplementær og alternativ medisin
8. ↑  «Holistic Dr Andy Cutler Dies of Apparent Heart Attack. Rest in Peace» **(engelsk)**. 30. juli 2017. Besøkt 16. oktober 2021.

Portal: Alternativ behandling

|  |  |
| --- | --- |
| Oppslagsverk/autoritetsdata | Google Scholar

 |
Han Xiangzi
**Han Xiangzi** (kinesisk: 韓湘子; pinyin: **Hán Xiāngzǐ**; Wade–Giles: *Han Hsiang-tzu*), også **Han Xian Zi**, er en daoistisk udødelig i kinesisk mytologi. Han er en av de åtte udødelige. 

Angivelig var Han Xiangzi nevø eller grandnevø til den lærde Han Yu fra Tang-dynastiets tid. 

I føle legenden var han musiker og eremitt. Han studerte fløytespill under Lü Dongbin. Ved hjelp av meditasjon oppnådde han udødelighet. Han fremstilles gjerne med en fisketrommel og klappert, skjønt siden Qing-dynastiet sarere med fløyte. Han regnes som vernehelgen for fløytister.

Litteratur
----------

* Werner Lind: *Das Lexikon der Kampfkünste. China, Japan, Okinawa, Korea, Vietnam, Thailand, Burma, Indonesien, Indien, Mongolei, Philippinen, Taiwan u. a.* Sonderausgabe. Sportverlag, Berlin 2001, ISBN 3-328-00898-5 (*Edition BSK*).

Eksterne lenker
---------------

* Chinese Mythology: The Gods of the Middle Kingdom ...
* The eight immortals

|  |  |
| --- | --- |
| Oppslagsverk/autoritetsdata | Encyclopædia Britannica
 |
Skuronn i gamle dager.
Moderne skuronn med skurtresker.
**Skuronn** eller **skurdonn** er arbeidet med innhøsting, hovedsakelig av korn, i landbruket. Navnet kommer av et gammel ord for «å skjære» og norrønt *onn*, for «et årvisst arbeid og anstrengelse i landbruket». Innhøsting av korn skjer om høsten.

Historie
--------

Tidligere ble kornet skåret med sigd, eller slått med ljå. Deretter ble det samlet og buntet i til kornbånd. Arbeidet var anstrengende hovedsakelig med tanke på arbeidsstilling, og belastning på ryggen etter å ha stått bøyd i mange timer. Da sigd ble brukt til å skjære kornet deltok både kvinner og menn i arbeidet, mens det bare var menn som brukte ljåen. Da var kvinnenes arbeid å binde buntene. Kornbåndene ble sett på staur til tørking, før det ble hentet inn på kornlåven for lagring. Tresking av kornet ble et viktig arbeid utover høsten og vinteren; kornet ble opprinnelig slått løs fra aksene ved hjelp av sliul og muskelkraft. Siden kom treskeverk og skurtreskere som både skjærer kornet og tresker. Skurtreskerne lettet skuronna ytterligere, og de store effektive skurtreskerne gjør at kornet kan høstes på kort tid og tap som følge av overmodning er minimalt.

Tidlig på 1800-tallet kom de første slåmaskinene som kunne trekkes med hest. Disse kom først i USA, i de enorme kornåkrene der. Senere kom også maskiner som slo, samlet og bant det. Disse selvbindingsmaskinene kom til Norge tidlig på 1900-tallet, men det var lenge bare de større gårdene som kunne ta seg råd til innkjøp. Etter hvert ble det vanligere med slike maskiner på flere bruk, og skuronna ble merkbart lettere.

Se også
-------

* Onn
* Våronn
* Slåttonn

Litteratur
----------

* Einar Hovdhaugen (1980). *Gard og grend*. Bondebladet. s. 87–89. ISBN 8252904173.

  


|  |  |
| --- | --- |
| Oppslagsverk/autoritetsdata | Store norske leksikon **·** GND **·** LCCN **·** BNF **·** BNF (data)
 |
***Shadow Man*** er en amerikansk thrillerfilm fra 2006. Regissør var Michael Keusch. Filmen ble publisert direkte på DVD i USA den 6. juni 2006.

Handlingsreferat
----------------

Tidligere CIA-agent Jack Foster (kalt «The Shadow Man») er en gåtefull Fortune 500-eier, og far til en datter på åtte år som heter Amanda. Jack tar med seg Amanda til Romania, som var fødestedet til Amandas mor, som døde for fem år siden. Men ved ankomst til en flyplass i Bucuresti, Romania, sprenger en bilbombe Amandas svigerfar, tidligere CIA-agent Georges limousine, og Amanda blir kidnappet. I kaoset gjenforenes Jack også med Harry, en tidligere bekjent fra CIA, som på mystisk vis har dukket opp igjen etter ikke å ha sett Jack på mange år.

Jack og Harry slår seg sammen i forsøk på å finne igjen Amanda. Men Jack er mistenksom overfor Harry. Harry forklarer at de har å gjøre med et biologisk våpen kalt MKULTRA. Dette er et virus som får den smittede til å få problemer med influensa, ulike former for kreft, eller andre sykdommer. De smittede dør mellom seks måneder og ett år senere. Men viruset er ikke sporbart. George hadde stjålet denne formelen, og planla å selge den til høystbydende — FSB, en ny gren av det tidligere sovjetiske KGB. Harry forteller Jack at FSB ikke har tenkt å la Amanda gå, før de har fått tak i denne formelen.

De reiser til den amerikanske ambassaden, hvor Jack snakker med ambassadør Cochran, som vil at han skal finne Amanda. Utenfor sitter ett par rumenske politimenn ved navn Seaka og Urich som tar Jack med til en politistasjon. De introduserer Jack for en kvinne som heter Anya, og Jack gjenkjenner Anya som kvinnen som kidnappet Amanda. Anya forklarer at hennes ektemann og datter døde for tre år siden, samtidig som hun var etterretningsagent i England.

Men hennes ektemann og datter ble myrdet av agenter fra hennes eget byrå. Anya truer Jack med en pistol, og krever pass og fritt leide til USA, og i bytte skal Jack få Amanda tilbake. Jack for også problemer på grunn av korrupte CIA-agenter. Men Jack får kontakt med den tidligere agenten Rogers, som er hacker. Jack ønsker at Rogers skal hacke seg inn i MK Ultra-prosjektet, og stoppe dette for godt.

Skuespillere
------------

Steven Seagal.
* Steven Seagal som Jack Foster.
* Eva Pope som Anya.
* Imelda Staunton som ambassadør Cochran.
* Vincent Riotta som Harry.
* Michael Elwyn som George.
* Skye Bennett som Amanda Foster.
* Garrick Hagon som Waters.
* Alex Ferns som Schmitt.

Referanser
----------

1. 1 2 3 4 5  ; besøksdato: 7. mai 2016.
2. 1 2 3 4 5 6  ; besøksdato: 7. mai 2016.
3. ↑  ; besøksdato: 7. mai 2016.

Eksterne lenker
---------------

* (en) *Shadow Man* på Internet Movie Database Rediger på Wikidata

* (da) *Shadow Man* i Danmark Nationale Filminstitut Rediger på Wikidata

* (en) *Shadow Man* på AllMovie Rediger på Wikidata

* (fr) *Shadow Man* på Allociné Rediger på Wikidata

* (nl) *Shadow Man* på MovieMeter Rediger på Wikidata

* (en) *Shadow Man* på Turner Classic Movies Rediger på Wikidata